Gestremde 12-jarige glo ontvoer, verkragArgieffoto Sers. Kelebogile Moleko, polisiewoordvoerder, het gesê die voorval het in Huhudi in Vryburg gebeur. Die 12-jarige meisie het Sondag van haar ouma se huis na haar huis geloop toe sy deur vier minderjarige seuns genader is. Hulle het haar met ŉ mes gedreig en na ŉ huis geneem waar sy toegesluit is en herhaaldelik die volgende paar dae verkrag is. Die meisie is Dinsdag vrygelaat en het haar ma van die voorval vertel wat dadelik die polisie in kennis gestel het. “Twee van die verdagtes, albei 16 jaar oud, is geëien en in hegtenis geneem,” het Moleko gesê. “Hulle word tans deur maatskaplike werkers geassesseer en sal binnekort in die hof verskyn. Die ander twee verdagtes is steeds op vrye voet.”